經數: 二七八

經名: 大方廣佛華嚴經卷第二十八

頁數: 五八一

上    欄

分別諸刹. 人衆生界法界. 等觀世間. 等觀

佛出人不二人. 出生住持. 譬若如幻. 非象

兵馬兵車兵步兵. 非男非女. 非童男童女.

非樹非葉. 非華非果. 非地水火風. 非晝

非夜. 非半月一月. 非年歲. 非百年. 非月

非日. 非劫數. 非定非亂. 非一非異. 非純

非雜. 非好非惡. 非多非小. 非量. 非無

量. 非[&FFFF]#非細. 種種衆非幻. 幻非種種衆. 但

以幻故. 示衆色像. 菩薩摩訶薩亦復如是.

觀一切世間皆悉如幻. 所謂業世間. 煩惱

世間. 佛刹世間. 法世間. 三世世間. 流轉世間.

成世間. 壞世間. 行世間. 菩薩摩訶薩. 觀察一

切世間悉如幻時. 不起衆生. 不壞衆生. 不

起諸刹. 不壞諸刹. 不起諸法. 不壞諸法.

不取過去虛妄相. 不作當來. 不轉當來.

現在不住. 亦無所著. 不觀察菩提. 不虛妄

取菩提. 不取佛興世. 亦無佛涅槃. 不住

大願. 不取淸淨離生平等. 無出無著. 出

生嚴淨佛刹. 決定知眞法. 出生衆生界. 分

別知衆生. 決定知法界. 住正法不動. 等

入三世. 而亦不違分別三世. 出生陰人.

除滅所依. 度脫衆生. 等觀法界無有差

別. 知一切法非文字. 非言說. 而亦不捨諸

深妙辯. 不著化衆生. 而轉法輪. 爲衆生

故. 受持大悲. 度脫一切. 說過去因緣. 實知

諸法. 而無所至. 佛子. 是爲菩薩摩訶薩第

四如幻忍. 佛子. 何等爲菩薩摩訶薩如焰忍.

佛子. 此菩薩覺悟一切世間皆悉如焰. 如

熱時焰. 無有方處. 菩薩摩訶薩. 決定了知

中      欄

一切法. 亦無方處. 非內非外. 非有非

無. 非常非斷. 觀一切法. 皆悉眞實假名施

設. 非一色. 非種種色. 非無色地. 具足證

知一切諸法. 佛子. 是爲菩薩摩訶薩第五如

焰忍. 佛子. 何等爲菩薩摩訶薩如夢忍. 佛

子. 此菩薩解一切世間皆德如夢. 譬如夢

非世間. 非離世間. 非欲界. 非色界. 非無

色界. 非生非死. 非淨非穢. 非淸非濁. 而

有示現. 如是菩薩摩訶薩. 覺悟一切世間

皆悉如夢. 不壞夢. 不著夢. 夢性寂滅. 夢

無自性. 受持一切法. 皆悉如夢. 不壞夢.

不虛妄取夢. 覺悟一切世間皆悉如夢. 佛

子. 是爲菩薩摩訶薩第六如夢忍. 佛子. 何等

爲菩薩摩訶薩如響忍. 佛子. 此菩薩出生諸

法. 善學成就. 究竟聖法. 得聖彼岸. 知一切

法皆悉如響. 分別衆聲. 猶如呼響. 而無

所至. 菩薩摩訶薩解如來音. 不從內出.

不從外出. 不從內外出. 彼聞音者. 不在

內. 不在外. 亦不在內外. 而能出生巧

方便智. 了聲如響悉從緣起. 亦不壞法施.

深入音聲. 遠離顚倒. 善學一切. 如帝釋后.

於一音中. 出千妙音. 而亦不取虛妄音聲.

菩薩摩訶薩亦復如是. 人離虛妄法界. 出

生巧妙方便音聲. 於無量無邊世界. 廣爲衆

生轉淨法輪. 度脫一切. 受持如來廣長舌

相. 出生無量無障□音. 充滿十方一切世

界. 普令衆生. 悉得開解. 發起善根. 而音聲

無轉. 不可言說. 知音聲非語言. 而隨順

語言. 亦不染著種種音聲. 覺悟了知一切

下     欄

音聲. 佛子. 是爲菩薩摩訶薩第七如響忍. 佛

子. 何等爲菩薩摩訶薩如電忍. 佛子. 此菩薩

不生世間. 不死世間. 不內世間. 不外世

間. 不行世間. 非不行世間. 不壞世間. 非

不壞世間. 不起世間趣. 不離世間趣. 不

等世間. 非不等世間. 非世間. 非離世間.

不行菩薩行. 而不捨大願. 非實. 非虛. 所

行眞實. 究竟一切如來正法. 能辦一切正

間諸事. 亦不隨順世間流轉. 亦不受持正

法流轉. 譬如電或日. 或月. 山樹男女. 室宅

牆壁. 大地流水等. 皆悉能照. 令明淨故譬

水油身寶珠明鏡. 如是等一切淸淨色. 悉能

照明一切淨界. 電不離明淨. 明淨不離電.

電能遠照. 而電非遠近. 菩薩摩訶薩亦復如

是. 能照彼我一切境界. 而其智慧不作分

別. 照現彼我一切境界. 如種子中無有根

芽莖節枝葉. 而能爲因. 菩薩摩訶薩亦復如

是. 於不二法中. 分別二相. 修無□際. 佛

子. 是爲菩薩摩訶薩第八如電忍. 若菩薩摩

訶薩成就此忍. 雖不往詣諸如來所. 而悉

普現一切佛刹. 不起此世界. 不至一切世

界. 菩薩現身遍一切世界. 如電光現. 遊行

無□. 普至十方. 金剛諸山堅固之物所不能

障. 具足成就佛家淸淨身口意業得無量

淸淨一切色身. 佛子. 何等爲菩薩摩訶薩第

九如化忍. 佛子. 此菩薩知一切世間皆悉如

化. 所謂一切衆生業化. 一切衆生行化. 一切

虛妄化. 一切苦樂顚倒化. 一切妄取化. 一切

世間無實法化. 一切語言道化. 一切煩惱化.

經數: 二七八

經名: 大方廣佛華嚴經卷第二十八

頁數: 五八二

上    欄

諸想所起故. 調伏衆生化. 離垢淸故. 三世

不退轉化. 無生平等故. 菩薩願化. 長養菩薩

行故. 如來大悲化. 除滅衆生一切苦故. 法

輪方便智化. 出生無量無畏智辯故. 佛子.

是爲菩薩摩訶薩解知世間離世間化. 決定

知廣大. 知無量無際等. 知如如. 具足成就

無量自在. 於眞實中. 而不傾動. 悉見一切

無有眞實. 而不壞所行. 譬如化不從心

起. 不住心中生. 不由業起. 亦不受報.

非世間生. 非世間滅. 非法所攝. 非法所觸.

非是久住. 非須臾住. 非世間行. 非離世

間. 非遊諸方. 非諸方所攝. 非量. 非無量.

非厭. 非無厭.  非休息. 非無休息. 非凡非

聖. 非淨非穢. 非生非死. 非愚非智. 非見

非失. 不依世間. 非法界所攝. 非□慧. 非

愚□. 非熾然. 非寂滅. 非生死. 非涅槃. 非

有非無. 如是菩薩摩訶薩處於世間. 行菩

薩行. 受持方便. 觀察世間皆悉如化. 不

著世間. 亦不著化. 不妄取世間. 亦不取

化. 不住世間. 不滅世間. 不住正法. 不

隨非法. 而不捨敎化衆生. 一向正念. 具

足諸願. 不莊嚴諸法. 亦復不壞諸莊嚴法.

於一切法. 悉無所有. 悉能具足一切佛法.

譬如化非有非無. 菩薩摩訶薩亦復如是.

安住如化忍中. 悉能具足諸佛菩提. 饒益

衆生. 佛子. 是爲菩薩摩訶薩第九如化忍. 佛

子. 若菩薩摩訶薩成就此忍. 於一切佛刹. 無

所依著. 譬如化於一切世界. 無所依著.

於一切佛法. 不虛妄行. 譬如化行無所行.

中       欄

離諸顚倒. 譬如化非身示現一切身. 譬如

化. 不依色. 示現一切色. 譬如化不著實

際. 平等滿足自性無性. 譬如化非解脫法.

悉能示現一切法處. 譬如化無處所性. 亦

非調伏. 亦非淸淨. 譬如化離一切神力. 往

詣一切諸如來所. 譬如化不可退轉. 不生

不滅. 悉離□□. 一切諸力金剛諸山所不

能障. 佛子. 何等爲菩薩摩訶薩第十如虛

空忍. 佛子. 此菩薩解一切法界. 猶如虛空.

以無性故. 譬如虛空. 一切世田亦復如是.

解一切佛刹無所起故. 譬如虛空. 一切諸

法亦復如是. 解無二法故. 譬如虛空. 一切

衆生行亦復如是. 解行無所行故. 譬如虛

空. 一切佛法亦復如是. 解無分別故. 譬如

虛空. 一切佛力亦復如是. 解無異故. 譬如

虛空. 一切諸禪亦復如是. 解三世故. 譬如

虛空. 一切說法亦復如是. 解不可說故. 譬

如虛空. 一切佛身亦復如是. 解無□故. 譬

如虛空. 遍一切處. 解一切法. 如虛空故. 佛

子. 如是菩薩摩訶薩. 解一切法悉如虛空.

得虛空等忍智. 得虛空等身. 得虛空等身

業. 得虛空等口. 得虛空等口業. 得虛空等

心. 得虛空等心業. 譬如虛空不生不死. 菩

薩摩訶薩亦復如是. 一切法身. 不生不死.

譬如虛空不可破壞. 菩薩摩訶薩亦復如

是. 智慧諸力不可破壞. 譬如虛空一切世

間之所依止. 而無所依. 菩薩摩訶薩亦復如

是. 一切諸法之所依止. 而無所依. 譬如虛

空不生不滅. 悉爲一切生滅所依. 菩薩摩

下       欄

訶薩亦復如是. 非向非成. 令一切衆生. 皆

悉淸淨. 譬如虛空非方非非方. 而能示現

諸海分際. 菩薩摩訶薩亦復如是. 非業非

業報. 而能演說一切生死大海分際. 譬如虛

空非行非住. 而能示現種種威儀. 菩薩摩

訶薩亦復如是. 非行非住. 而能分別一分

諸行. 譬如虛空非色非無色. 而能示現百

千諸色. 菩薩摩訶薩亦復如是. 非世間色.

非離世間色. 而能示現一切諸色. 譬如虛

空非久住非須臾住. 菩薩摩訶薩亦復如

是. 非久趣向非須臾趣向. 能廣演說一切

菩薩之所住行. 譬如虛空非淨非穢. 菩薩

摩訶薩亦復如是. 非世間障覆. 亦非淸淨.

譬如虛空一切世間皆謂現前實非現前.

菩薩摩訶薩亦復如是. 一切諸法現菩薩前.

而於菩薩無所現前. 譬如虛空住一切處.

而虛空無分齊. 菩薩摩訶薩亦復如是. 住

一切法. 而菩薩心無有分齊. 何以故. 菩

薩摩訶薩. 思惟自已善根. 猶如虛空. 善根

淸淨. 善根具足. 善根平等. 善根一分. 善根寂

滅. 善根一味. 善根一量. 善根淸淨. 如虛空

色善根. 趣一切道. 不忘一切法. 得一切不

壞法. 遊行一切刹. 具足一切身. 而於諸身.

悉無所著. 普於十方. 永離癡惑. 具足成就

不可壞力. 滿足一切功德境界. 得一切種法.

得深樂法. 得虛空等金剛善根. 出生一切

諸妙音聲. 一切世間常轉法輪. 未曾失時.

佛子. 是爲菩薩摩訶薩第十如虛空忍. 若菩

薩摩訶薩成就此忍. 得無來身. 以無去故

經數: 二七八

經名: 大方廣佛華嚴經卷第二十八

頁數: 五八三

上    欄

得不生身. 以不滅故. 得不聚身. 以無散

壞故. 具足不實身. 以無眞實故. 得一

相身. 以無衝故. 得無量身. 以佛力無量

故. 得平等身. 以如相故. 得不壞身. 以等

觀三世故. 得至一切處身. 以淨眼普照無

障□故. 得離欲際身. 以一切法無合散故.

得虛空際功德藏. 以無盡故. 得無窮盡

平等法辯. 以一切法性如虛空一性故. 得

無量無□. 微妙音聲. 以無□如虛空故得

淸淨具足一切菩薩行巧妙方便. 以一切法

無□淸淨如虛空故. 得一切佛法海. 以不

可斷如虛空故. 得受持一切佛刹. 以無量

如虛空離貪欲故. 得一切法示現自在未

曾休息. 以堅固如虛空故. 得不可壞堅固

法身. 以如虛空能持一切世間故. 具足

成就不可沮壞金剛諸根. 以示現一切世

間成敗故. 得具足力能持一切世間. 以受

持智慧如虛空故. 佛子. 是爲菩薩摩訶薩

十種忍. 爾時普賢菩薩. 欲重宣此義. 爲諸

菩薩. 以偈頌曰

譬如世有人    聞有寶藏處

聞已大歡喜    寶藏可得故

如是大智慧    菩薩□佛子

佛深寂滅法    聞已大歡喜

聞彼深法已    其心不恐怖

亦不生驚畏    不退亦不沒

菩薩向菩提    聞此寂滅音

堪忍寂滅法    於彼不生疑

我作一切智    天人尊導師

中      欄

以聞甚深法    其心堪忍故

彼聞寂滅音    □躍大歡喜

一心樂專心    一切諸佛法

修習調伏心    正直心菩提

長養諸善根    而不壞法性

堪忍寂滅法    隨順彼音聲

修習菩薩行    安住音聲忍

轉心勝妙道    出生諸善法

精進不退轉    究竟成菩提

聞此妙音聲    菩提心淸淨

得勇健善根    令諸佛歡喜

譬如功德人    獲大珍寶藏

隨順身所宜    造諸莊嚴具

慧者亦如是    聞此深法義

增廣智慧海    隨順心諸法

決定隨順法    分別無所有

隨順於眞如    得彼眞實法

得淨自在心    明徹大歡喜

解了一切法    悉從衆緣起

修習平等法    分別性非性

不壞佛法藏    正覺一切法

正直心堅固    莊嚴淨菩提

不動如須彌    一向心佛道

修習深三昧    精進不懈怠

無量劫修行    未曾有退失

最勝甚深海    究竟到彼岸

盡諸法原底    遠離衆恐怖

等心觀諸法    如無等所說

成就隨順忍    平等智滿足

下      欄

具足順忍門    順佛之所說

隨順眞實智    不分別法相

三十三天中    彼諸天子等

共一寶器食    所諸天子等

諸天種種食    所食各不同

隨彼所修業    自然食在器

菩薩亦如是    觀察一切法

悉從因緣起    不生亦不滅

若法不生滅    是法不可盡

了達其成敗    淸淨不口壞

實際不可壞    悉寂滅如如

金剛願饒益    具佛無□智

專念寂滅法    其心未曾離

隨順世間行    長養大悲願

具足諸願力    不著於世間

成就甚深智    隨順廣說法

是名無生忍    解諸法無盡

了達悉如如    法界無所起

菩薩住此忍    一切十方界

現在無量佛    皆悉授彼記

樂觀寂滅法    出生諸善根

一念達三世    調伏淨衆生

觀察諸世間    解了悉如幻

寂滅無所有    於彼無染著

諸色從心造    示現猶如幻

虛空非眞實    一切有如幻

譬如工幻師    四衢現衆像

衆生見歡喜    而實無所有

世間亦如是    一切皆如幻

經數: 二七八

經名: 大方廣佛華嚴經卷第二十八

頁數: 五八四

上       欄

有無等諸法    了知悉虛妄

度脫一切衆    解了悉如幻

善能平等知    衆生幻無異

衆生諸佛刹    三世一切法

無量諸世間    悉了義如幻

譬如工幻師    示現種種形

男女象馬牛    園林華果等

幻無所染著    亦無有住處

幻法無眞實    所現悉虛妄

佛子亦如是    觀察諸世間

有無一切法    了達悉如幻

衆生諸佛刹    種種業所造

覺悟如幻際    於彼無所著

菩薩摩訶薩    常樂寂靜法

深入眞實地    究竟住法界

隨順向正法    最勝法化生

善解一切想    纏網群生類

想如熱時焰    令衆生顚倒

菩薩善知想    能離一切倒

世間各別異    形類悉不同

佛子善明達    了相非眞相

十方諸群生    悉爲想網覆

菩薩慧眼淨    善見世間想

世間猶如焰    妄想取世間

能斷世間想    則離三種倒

譬如熱時焰    衆生於遠見

妄想謂爲水    其實非眞水

衆生亦如是    虛妄取世間

想如熱時焰    無□心境界

中     欄

分別一切想    成就無□智

想縛群生類    勇健能解脫

遠離放逸慢    除滅世間想

究竟盡無盡    無盡者方便

彼能解世間    一切法如夢

夢性無方處    世間亦如是

解法離虛妄    寂滅心無異

明了世間行    三世皆如夢

夢非生死法    非有亦非無

三有悉如夢    寂滅心無縛

解世如夢性    不依於世間

觀世間寂滅    不染著諸趣

明見一切世    不起虛妄倒

善解法如夢    逮得如夢忍

衆生於夢見    種種諸異相

悉知從心造    而實無所有

智月如是見    衆生皆如夢

曉了如夢已    離一切虛妄

菩薩方便解    一切法如夢

夢性無眞實    非一亦非異

衆生一切法    佛刹諸行業

菩薩悉明了    一切皆如夢

隨一切垢淨    悉能如實知

解知世如夢    不取虛妄相

菩薩所行行    一切諸妙願

明解悉如夢    於彼無所著

決定解諸法    及一切世間

菩薩能善知    其性皆如夢

世間生滅法    衆生去來相

下    欄

解了淨如夢    其性無忘失

隨順如夢行    亦不壞世間

了達諸威儀    如修短無實

是名如夢忍    解了一切法

成就無□智    度脫一切衆

菩薩摩訶薩    廣行無量行

出生於一切    正覺平等法

種種諸方便    解法眞實相

諸法無去來    於彼心無著

一切衆生類    無量諸音聲

菩薩深覺悟    了之悉如響

菩薩知音聲    非是內外法

諦了諸音聲    一切皆如響

一切諸音聲    皆悉是虛妄

菩薩知非實    於彼無所著

菩薩悉[&FFFF]#見    十方一切佛

又聞彼如來    梵音演說法

彼諸大導師    廣說修多羅

菩薩聞法音    其心無所著

所聞聲如響    悉無所從來

分別一切音    善解無壞法

分別諸音聲    善解一切法

解聲非是聲    出無量淨音

觀察一切法    皆悉離音聲

種種語言際    悉能善了知

菩薩於衆生    了之悉如響

如是能深解    一切諸衆生

菩薩善隨順    明達語言道

解了一切世    種種諸音聲

經數: 二七八

經名: 大方廣佛華嚴經卷第二十八

頁數: 五八五

上      欄

了知音聲性    常樂寂靜地

明解諸世間    一切悉如響

猶如語言道    宣明種種法

衆生樂染著    虛妄之音聲

如彼音聲相    世間亦如是

衆生相亦然    眞佛子明覺

如此眞實相    明智之忍力

令音淨微妙    解世皆寂滅

彼於三世中    了達語言道

不取虛妄聲    其心無所著

寂靜定意爲世間   一向專心佛菩提

未曾虛妄取世間   心常欣樂寂滅法

觀察世間無有餘   皆悉寂滅無自性

專心菩提爲衆生   具足智力大慈悲

不受一切生間生   亦復不離依世間

一切世間無所依   亦復不離依世間

解知衆生諸法性   於彼法性不染著

於諸衆生無所依   淸淨解脫而無縛

於一切趣知實性   世間生死流轉法

菩薩解法無有二   於不二法無所著

其心不住諸世間   又亦不離於世間

所行不在世間外   了知諸法眞實相

譬如水中電光色   彼色非內亦非外

菩薩饒益衆生故   演說世間無眞實

衆生無縛無解脫   一切世間不可說

世間非內亦非外   如彼水中電光像

如是淸淨離垢心   隨順甚深微妙行

具足智慧法燈明   成滿諸願不退轉

智慧成就不可量   常能饒益一切衆

中      欄

安立衆生無畏法   除滅一切諸障□

修習甚深法    饒益一切衆

此忍增妙智    具足菩薩行

深人寂滅法    諦了悉如化

示現無量行    而實無所行

勝地修菩提    隨順如化行

如化常寂滅    菩薩行亦然

了知衆生類    及無量行業

平等悉如化    解脫亦如是

明解三世佛    一切悉如化

無量本行願    化成諸導師

大慈悲彌廣    化衆生淸淨

淸淨卽是化    化力持應現

世間悉虛妄    菩薩解如化

化性諸世間    種種業莊嚴

變化藏嚴飾    究竟菩薩行

隨世諸行業    種種雜無量

化是虛妄法    出生化虛妄

菩薩所行法    皆悉離虛妄

化智海決定    化印印世間

化非生滅法    智慧亦如是

第十忍明觀    淸淨如虛空

虛空衆生法    等觀無別異

智滿如虛空    除滅諸障□

虛空性無雜    世間亦如是

成就空忍力    如空不可盡

境界如虛空    不取虛妄相

虛空無自性    虛空不可斷

虛空無種種    智力亦如是

下     欄

譬如虛空性    無有初中後

虛空無異性    智慧亦如是

如是正觀法    皆悉如虛空

無生亦無滅    平等觀諸法

安住虛空法    廣爲十方說

虛空方便忍    調伏一切魔

虛空無自性    世間亦如是

有性無性法    平等如虛空

一方便莊嚴    觀世間虛空

悉知三世法    猶如虛空智

菩薩智慧身    音聲如虛空

身性亦虛空    安住虛空智

是名十種忍    佛子具足行

心安住忍力    廣爲十方說

眞佛子善學    超成智慧力

法力定智力    隨順修菩提

深人此忍門    成就無□智

調伏一切惡    轉無上法輪

安住無量法    一切[&FFFF]#能知

調御師智海    菩薩盡原底

謙下行菩提    得此深法忍

妙法淸淨意    悉滿一切願

一切衆生類    諸佛刹微塵

悉可算其數    菩薩德難知

若有眞佛子    成此十種忍

一切諸衆生    無能知境界

大方廣佛華嚴經卷第二十八

經數: 二七八

經名: 大方廣佛華嚴經卷第二十[&FFFF]#

頁數: 五八六

上      欄

大方廣佛華嚴經卷第二十九

東晉天竺三藏佛[&FFFF]#跋陀羅譯

心王菩薩問阿僧祇品第二十五

爾時心王菩薩白佛言. 世尊. 所謂阿僧祇. 不

可量. 無分齊. 無周遍. 不可數. 不可稱量. 不

可思議. 不可說. 不可說不可說. 世尊. 云何阿

僧祇. 乃至不可說不可說耶. 佛告心王菩薩

言. 善哉善哉. 善男子. 饒益衆生故. 乃能問

此如來應供等正覺. 佛智境界甚深之義. 善

男子. 汝今諦聽. 我當說之. 爾時心王菩薩

白佛言. 世尊. 唯然善聽. 佛告心王菩薩言.

百千百千名一拘梨. 拘梨拘梨名一不變. 不

變不變名一那由他. 那由他那由他名一□

婆邏. □婆邏□婆邏名一作. 作作名一來.

來來名一勝. 勝勝名一復次. 復次復次名

一阿婆邏. 阿婆邏阿婆邏名一得勝. 得勝得

勝名一分界. 分界分界名一充滿. 充滿充滿

名一量. 量量名一解. 解解名一此解. 此解

此解名一離欲. 離欲離欲名一捨. 捨捨名

一聚. 聚聚名一通. 通通名一頻申. 頻申頻

申名一綱. 綱綱名一衆流. 衆流衆流名一

出. 出出名一分. 分分名一分別. 分別分別

名一稱. 稱稱名一持. 持持名一不顚倒. 不

顚倒不顚倒名一不幡. 不幡不幡名一正. 正

正名一慧. 慧慧名一第一. 第一第一名一

覺. 覺覺名一異遮[&FFFF]#. 毘遮[&FFFF]#毘遮[&FFFF]#名

一極高. 極高極高名一妙. 妙妙名一邏婆.

中      欄

邏婆邏婆名一訶梨婆. 訶梨婆訶梨婆名

一解脫. 解脫解脫名一黃. 黃黃名一訶梨

那. 訶梨那訶梨那名一因. 因因名一賢覺.

賢覺賢覺名一明相. 明相明相名一摩樓陀.

摩樓陀摩樓陀名一忍. 忍忍名一枝. 枝枝

名一摩樓摩. 摩樓摩摩樓摩名一等. 等等

名一離疑. 離疑離疑名一種. 種種名一不

放逸. 不放逸不放逸名一摩多羅. 摩多羅摩

多羅名一動. 動動名一到. 到到名一說. 說

說名一白. 白白名一了別.  了別了別名一

究竟. 究竟究竟名一淸□. 淸□淸□名一阿

羅. 阿羅阿羅名一潮. 潮潮名一油. 油油名

一祇邏. 祇邏祇邏名一味. 味味名一泥邏.

泥邏泥邏名一戱. 戱戱名一斯羅. 斯羅斯羅

名一聚沫. 聚沫聚沫名一彌羅. 彌羅彌羅

名一堅固. 堅固堅固名一風. 風風名一滿.

滿滿名一不可稱量. 不可稱量不可稱量名

一根. 根根名一微細. 微細微細名一蓮華.

蓮華蓮華名一摩伽婆. 摩伽婆摩伽婆名一

不可度. 不可度不可度名一醯樓. 醯樓醯

樓名一語. 語語名一劫. 劫劫名一婆婆. 婆

婆婆婆名一間. 間間名一無間. 無間無間名

一離垢. 離垢離垢名一實勝. 實勝實勝名一

彌羅覆. 彌羅覆彌羅覆名一遮摩羅. 遮摩

羅遮摩羅名一法. 法法名一波羅摩[&FFFF]#. 波羅

摩[&FFFF]#波羅摩[&FFFF]#名一決定. 決定決定名一流

轉. 流轉流轉名一廣說. 廣說廣說名一無

盡. 無盡無盡名一等眞實. 等眞實等眞實名

一無我. 無我無我名一阿槃陀. 阿槃陀阿槃

下        欄

陀名一靑蓮華. 靑蓮華靑蓮華名一數. 數數

名一趣. 趣趣名一受. 受受名一阿僧祇. 阿

僧祇阿僧祇名一阿僧祇轉. 阿僧祇轉阿僧

祇轉名一無量. 無量無量名一無量轉. 無量

轉無量轉名一無分齊. 無分齊無分齊名一

無分齊轉. 無分齊轉無分齊轉名一智周遍.

無周遍無周遍名一無周遍轉. 無周遍轉無

周遍轉名一無數. 無數無數名一無數轉. 無

數轉無數轉名一不可稱. 不可稱不可稱名

一不可稱轉. 不可稱轉不可稱轉名一不可

思議. 不可思議不可思議名一不可思議轉.

不可思議轉不可思議轉名一不可量. 不可

量不可量名一不可量轉.  不可量轉不可量

轉名一不可說. 不可說不可說名一不可說

轉. 不可說轉不可說轉名一不可說轉轉. 爾

時世尊. 爲心王菩薩. 以偈頌曰

不可言說不可說   充滿一切不可說

不可言說諸劫中   說不可說不可盡

不可言說諸佛刹   皆悉盡未爲微塵

悉於一一微塵中   演說一切不可說

悉能善於一念中   說不可說諸世界

不可稱說諸劫中   念念次第而演說

不可說劫猶可盡   而不可說不可盡

悉於一一微塵中   分別演說不可說

不可說劫猶可盡   而不可說不可盡

不可言說微塵中   悉有不可說衆生

皆共讚歎普賢德   猶尙不能令窮盡

設使一微毛端處   有不可說諸普賢

彼諸一切普賢等   說不可說不能盡

經數: 二七八

經名: 大方廣佛華嚴經卷第二十[&FFFF]#

頁數: 五八七

上      欄

如一微細毛端處   十方世界亦如是

於彼一一毛端處   置不可說諸佛刹

毛端能量虛空盡   而說佛刹不可盡

於彼一一毛道中   種種無量諸佛刹

有同類者不可說   亦有異類不可說

於彼一一毛道中   有不可說淨佛刹

以不可說莊嚴具   莊嚴彼彼諸佛刹

於彼一一毛道中   演出名身不可說

於彼一一諸名身   廣宣無量諸佛名

一一如來自身中   變化毛孔不可說

於彼一一毛孔中   出生異色不可說

於彼一一異色中   放妙光明不可說

於彼一一光明中   出寶蓮華不可說

於彼一一寶蓮華   各有寶葉不可說

於彼一一寶蓮葉   有微妙色不可說

於彼一一妙色中   出生蓮華不可說

於彼一一蓮華中   各放光明不可說

於彼一一光明中   出生淨月不可說

於彼一一諸月中   復出淨月不可說

於彼一一淨月中   出淨光明不可說

於彼一一光明中   出不可說明淨日

於彼一一諸日中   出不可說淨妙色

於彼一一妙色中   出不可說淨光明

於彼淨妙光明中   出不可說師子座

不可言說莊嚴具   出不可說淨光明

於彼一一光明中   出不可說異妙色

於彼一一妙色中   出不可說明淨寶

於彼一一明淨寶   出不可說不可說

金剛寶藏如須彌   淸淨具足而莊嚴

中        欄

於彼一寶須彌中   有不可說不可說

微妙殊特諸佛刹   淸淨具足而莊嚴

如此一寶須彌山   一切須彌亦如是

悉有無量不可說   具足淸淨諸佛刹

是不可說不可說   皆悉分別不可說

攝取不可言說轉   出生光明不可說

於彼一一光明中   出生諸佛不可說

彼諸一切如來等   說不可說淸淨偈

彼偈悉於念念中   說不可說眞實諦

示現一切未來際   如來智慧無窮盡

彼諸一一如來等   出不可說梵音聲

於彼一一梵音中   轉不可說淨法輪

於彼一一法輪中   雨不可說修多羅

於彼一一修多羅   分別諸法不可說

於彼一一諸法中   及說諸法不可說

又復於彼諸法中   說衆生依不可說

又於一一毛道中   不可說劫說正法

如彼一微毛端處   一切十方亦如是

不可稱說無□心   變化諸佛不可說

彼諸一一化如來   所出變化不可說

彼諸一切所變化   遍遊佛刹不可說

不可稱說變化身   種種妙色而莊嚴

彼不可說佛世界   分別一切諸衆生

淸淨一切衆生類   度脫一切諸群生

莊嚴莊嚴不可說   成就神力不可說

淸淨自在不可說   應現衆生不可說

神力自在不可說   智慧境界不可說

不可稱說神力持   普轉世間令淸淨

不可說淨方便法   說修多羅不可說

下      欄

於彼一一修多羅    攝諸佛法不可說

於彼一一淨法中    復說正法不可說

於彼一一諸法中    說不可說決定法

於彼一一決定中    說不可說衆生依

不可稱說種類法    不可稱說種類心

不可稱說非類法    不可稱說非類心

不可稱說非類根    不可稱說非類語

彼悉能於念念中    調伏衆生不可說

不可稱說自在力    應現衆生不可說

彼不可說應化時    或有同類不同類

菩薩皆悉分別知    諸明算者不能數

菩薩於一毛端處    安置佛刹不可說

或有微細或廣狹    淨穢無量不可說

於彼一一佛刹中    復有佛刹不可說

菩薩皆悉分別知    如是佛刹不可說

一毛端處無量刹    而於其中不迫□

微小毛端亦不大    悉容彌廣諸佛刹

不令佛刹有雜亂    形相如本而無異

一佛刹有無量刹    一切佛刹亦如是

一毛端處悉容受    如虛空等無量刹

佛刹形相不可說    一毛端處各殊別

入於一女毛道中    次第悉入不可說

毛道攝取不可說    毛道亦無究竟滿

次第劫入不可說    常能攝取不可說

種種方便不可說    度脫衆生不可說

具足攝取是方便    境界無量不可說

菩薩深入不可說    是名深入不可說

意根深廣不可說    遍遊諸方不可說

勇猛精進不可說    具足自在不可說

經數: 二七八

經名: 大方廣佛華嚴經卷第二十九

頁數: 五八八

上     欄

彼諸大願不可說    所得功德不可說

彼諸境界不可說    能究竟度不可說

菩薩身業不可說    口業淸淨不可說

意業淸淨不可說    淸淨解脫不可說

淸淨智慧不可說    微妙奇特不可說

方便深入不可說    除滅疑惑不可說

勇猛精進不可說    深入正法不可說

甚深三昧不可說    究竟彼岸不可說

一切衆生不可說    一切佛刹不可說

諸衆生身不可說    衆生希望不可說

彼諸業報不可說    知衆生欲不可說

知衆生性不可說    分別衆生不可說

彼應化時不可說    隨所出處不可說

隨方便道不可說    彼諸出者不可說

無上智慧不可說    彼方便道不可說

彼諸所說不可說    一切轉時不可說

如是成就大慈悲    饒益一切諸世間

應現色像不可說    遊行諸方不可說

菩薩智慧甚明淨    [&FFFF]#十方佛不可說

所問正法不可說    諸佛應答不可說

應現色像不可說    遊行諸方不可說

往詣佛所不可說    示現自在不可說

以不可說諸色像    詣不可說如來所

以不可說供養具    供不可說諸如來

不可稱說淸淨寶    不可稱說衆寶華

不可稱說妙華□    供不可說諸最勝

彼深信心不可說    淸淨解脫不可說

正直希望不可說    恭敬供養一切佛

成就施心不可說    過去施心不可說

中         欄

修行布施不可說    內外悉施不可說

禁戒淸淨不可說    信心淸淨不可說

讚歎最勝不可說    生妙法愛不可說

具足諸忍不可說    深解無生不可說

成就寂滅不可說    住寂滅地不可說

具足精進不可說    過去妙心不可說

不退轉心不可說    忍辱之心不可說

一切禪藏不可說    觀察諸法不可說

寂靜定意不可說    了知諸禪不可說

波羅蜜慧不可說    成就三昧不可說

決定解法不可說    究竟諸佛不可說

菩薩行門不可說    具足諸願不可說

智慧境界不可說    淸淨法門不可說

彼諸法力不可說    淸淨住法不可說

菩薩正念不可說    彼諸法界不可說

修行智慧不可說    善學智慧不可說

彼智慧身不可說    住持智慧不可說

彼淨法雲不可說    彼法智慧不可說

彼妙法雲不可說    彼妙法雨不可說

彼諸神力不可說    解方便法不可說

彼悉能於念念中    解深法界不可說

成就□向不可說    於念念中遍遊行

諸佛刹海不可說    所詣諸佛不可說

分別佛刹不可說    種種莊嚴不可說

莊嚴淸淨不可說    微妙淨色不可說

種種雜色不可說    衆莊嚴具不可說

淸淨佛刹不可說    垢穢佛刹不可說

深入衆生不可說    衆生諸界不可說

彼諸業報不可說    衆生所行不可說

下         欄

種種諸根不可說    衆生虛妄不可說

衆生諸性不可說    衆生欲樂不可說

衆生威儀不可說    衆生煩惱不可說

衆生淸淨不可說    調伏衆生不可說

菩薩神力不可說    所變化身不可說

隨順諸行不可說    度脫衆生不可說

示現自在不可說    放大光明不可說

光明妙色不可說    令衆生淨不可說

彼於一一毛端中    放光明網不可說

光明網色不可說    普照佛刹不可說

勇猛精進不可說    成就無畏不可說

寂靜三昧不可說    調伏世間不可說

淸淨身業不可說    淸淨口業不可說

意業無量不可說    淸淨勝行不可說

成就智寶不可說    深入法界不可說

諸陀羅尼不可說    菩薩善學不可說

音聲淸淨不可說    智慧知音不可說

眞實正念不可說    持衆生語不可說

菩薩所行不可說    正覺淸淨不可說

離衆恐怖不可說    調伏世間不可說

不可稱說眞佛子    彼淸淨行不可說

讚歎佛子不可說    欲究竟盡不可說

不可稱說諸導師    讚歎菩薩不可說

彼諸菩薩不可說    淸淨功德不可說

彼諸分齊不可說    隨彼所住不可說

隨住智慧不可說    不可說劫不可說

樂見諸佛不可說    長養智慧不可說

永度正法不可說    離□正法不可說

正觀三世不可說    三世智慧不可說

經數: 二七八

經名: 大方廣佛華嚴經卷第二十九

頁數: 五八九

上     欄

彼所稱量不可說    出生智慧不可說

菩薩勝行不可說    種種所願不可說

淸淨所願不可說    具足菩提不可說

諸佛菩提不可說    彼起智慧不可說

分別眞實不可說    知一切法不可說

淸淨佛刹不可說    所行諸力不可說

彼所修習不可說    一念開悟不可說

廣說正法不可說    諸佛自在不可說

踊躍歡喜不可說    示現世間不可說

轉妙法輪不可說    離衆怖畏不可說

所說正法不可說    度脫衆生不可說

不可稱說一切劫    讚歎菩薩諸功德

彼諸大劫猶可盡    讚歎功德不可盡

不可稱說諸如來    各有無量淸淨根

不可說劫常讚歎    如來功德猶不盡

一切十方諸衆生    皆悉一時成正覺

彼諸正覺一一有    不可稱說淨妙身

彼淨妙身一一有    不可稱說如來頭

彼如來頭一一有    不可稱說廣長舌

彼廣長舌一一出    無量淸淨妙音聲

以彼一一妙音聲    不可說劫讚歎佛

不可稱說一切劫    宣揚讚歎佛功德

不可說劫猶可盡    歎佛功德無窮盡

若於一小微塵中    有諸佛刹不可說

於彼一一佛刹中    各有賢首不可說

賢首如來世界中    復有佛刹不可說

一切法界無有餘    其中所有諸微塵

於彼一一微塵中    佛刹成敗不可說

於彼一一微塵中    安置佛刹不可說

中        欄

復置刹海不可說    分別方類不可說

於彼一一佛刹中    不可稱說諸如來

彼諸如來所壽命    不可稱說諸大劫

諸佛所行不可說    微妙正法不可說

威神道力不可說    離障□智不可說

微妙智慧不可說    境界甚深不可說

十力功德不可說    佛覺菩提不可說

淸淨深入不可說    淸淨法界不可說

彼智慧藏不可說    分別功德不可說

菩薩究竟不可說    具足□向不可說

分別無量諸□向    □向一切諸導師

不可稱說諸大劫    一心正受諸三昧

於不可說諸佛所    所行淸淨不可說

得不可說無□心    悉遍遊行十方界

所修行業不可說    神力應現不可說

分別佛刹不可說    諸佛現前不可說

勇猛精進不可說    究竟智慧不可說

未曾離於一坐處    而能遍遊十方界

不可稱說諸大劫    遍遊十方諸佛刹

智慧方便不可說    如實智慧不可說

轉淨智慧不可說    念念示現不可說

於諸一一語言中    解佛智慧不可說

或於一時覺菩提    或種種時覺菩提

入諸毛端不可說    入諸微細不可說

殊特勝性不可說    見諸如來不可說

一一方便不可說    隨順善入諸佛性

諸佛刹性不可說    悉能隨順入菩提

不壞法界不可說    佛衆生刹不可說

三世所攝不可說    菩薩究竟不可說

下        欄

大方廣佛華嚴經壽命品第二十六

爾時心王菩薩摩訶薩. 告諸菩薩言. 佛子.

如此娑婆世界釋迦牟尼佛刹一劫. 於安樂

世界阿彌陀佛刹爲一日一夜. 安樂世界一

劫. 於聖服幢世界金剛佛刹爲一日一夜.

聖服幢世界一劫. 於不退轉音聲輪世界善

樂光明淸淨開敷佛刹爲一日一夜. 不退轉

音聲輪世界一劫. 於離垢世界法幢佛刹爲

一日一夜. 離垢世界一劫. 於善燈世界師子

佛刹爲一日一夜. 善燈世界一劫. 於善光

明世界盧舍那藏佛刹爲一日一夜. 善光明

世界一劫. 於超出世界法光明淸淨開敷蓮

華佛刹爲一日一夜. 超出世界一劫. 於莊

嚴慧世界一切明光明佛刹爲一日一夜.

莊嚴慧世界一劫. 於鏡光明世界覺月佛刹

爲一日一夜. 佛子. 如是次第. 乃至百萬阿

僧祇世界. 最後世界一劫. 於勝蓮華世界賢

首佛刹爲一日一夜. 普賢菩薩等諸大菩薩

充滿其中

大方廣佛華嚴經菩薩住處品第二十七

爾時心王菩薩摩訶薩. 復告諸菩薩言. 佛

子. 東方有菩薩住處. 名仙人起山. 過去諸

菩薩常於中住. 彼現有菩薩. 名金剛勝. 於

其中止. 有三百菩薩眷屬. 常爲說法. 南方

有菩薩住處. 名勝樓閣山. 過去諸菩薩常於

中住. 彼現有菩薩. 名法慧. 有五百菩薩眷

屬. 常爲說法. 西方有菩薩住處名金剛焰

山. 過去諸菩薩常於中住. 彼現有菩薩. 名

無畏師子行. 有三百菩薩眷屬. 常爲說法.

經數: 二七八

經名: 大方廣佛華嚴經卷第三十

頁數: 五九○

上       欄

北方有菩薩住處名香聚山. 過去諸菩薩常

於中住. 彼現有菩薩. 名香象. 有三千菩薩

眷屬. 常爲說法. 東北方有菩薩住處. 名淸

□山. 過去諸菩薩常於中住. 彼現有菩薩.

名文殊師利. 有一萬菩薩眷屬. 常爲說法.

東南方有菩薩住處. 名枝堅固. 過去諸菩薩

常於中住. 彼現有菩薩. 名天冠. 有一千菩

薩眷屬. 常爲說法. 西南方有菩薩住處. 名

樹提光明山. 過去諸菩薩常於中住. 彼現有

菩薩. 名賢首. 有三千菩薩眷屬. 常爲說法.

西北方有菩薩住處. 名香風山. 過去諸菩薩

常於中住. 彼現有菩薩. 名香光明. 有五千

菩薩眷屬. 常爲說法. 四大海中有菩薩住

處. 名枳□. 過去諸菩薩常於中住. 彼現有

菩薩. 名曇無竭. 有萬二千菩薩眷屬. 常爲

說法. 海中有菩薩住處. 名功德莊嚴窟. 過

去諸菩薩常於中住. 毘舍離城南有菩薩住

處. 名善住. 過去諸菩薩常於中住. 巴連弗

邑有菩薩住處. 名金燈僧伽藍. 過去諸菩薩

常於中住. 摩瑜區國有菩薩住處. 名長養

功德. 過去諸菩薩常於中住. 拘陳那耶國有

菩薩住處. 名法座. 過去諸菩薩常於中住. 淸

淨彼岸國有菩薩住處. 名牟眞□陀功德. 過

去諸菩薩常於中住. 風地內有菩薩住處.

名無□龍王所造. 過去諸菩薩常於中住.

甘菩國有菩薩住處. 名最上慈過去諸菩

薩常於中住. 眞旦國土有菩薩住處. 名那

羅延山過去諸菩薩常於中住. 邊夷國土有

菩薩住處. 名牛頭山. 過去諸菩薩常於中

中        欄

住. □賓國土有菩薩住處. 名鬱提尸山過

去諸菩薩常於中住. 難提拔檀那城有菩薩

住處. 名梯羅色訶. 過去諸菩薩常於中住.

菴色梨摩國有菩薩住處. 名正治邪曲過去

諸菩薩. 常於中住乾陀羅國有菩薩住處.

名寂靜窟. 過去諸菩薩常於中住

大方廣佛華嚴經卷第二十九

大方廣佛華嚴經卷第三十

東晉天竺三藏佛馱跋陀羅譯

佛不思議法品第二十八之一

爾時諸菩薩大會中. 有諸菩薩. 作如是念.

諸佛刹土不可思議. 諸佛淨願不可思議. 諸

佛種姓不可思議. 諸佛出世不可思議. 諸佛

法身不可思議. 諸佛音聲不可思議. 諸佛智

慧不可思議. 諸佛神力自不可思議. 諸佛

無□住不可思議. 諸佛解脫不可思議

爾時世尊. 知諸菩薩心之所念. 卽與靑蓮華

菩薩佛神力. 佛智佛辯. 佛功德佛無畏. 充滿

其身. 究竟一切諸佛法界. 與佛神力境界.

無障□行. 分別一切如來種性. 與不可數

諸佛方便. 爾時靑蓮華菩薩摩訶薩. 卽入甚

深無□法界一切無□法. 修菩薩行. 成就

普賢菩薩所願. 隨順一切佛. 以大莊嚴而

自莊嚴. 大悲普觀一切衆生欲令淸淨. 於

一念中出生如來無量大智. 成就如來無盡

智門. 成就一切諸陀羅尼諸辯光明普照一

下       欄

切. 爾時靑蓮華菩薩. 承佛神力. 告蓮華藏

菩薩言. 佛子. 諸佛有無量無數淸淨妙住.

諸佛安住無量自在. 諸佛於一切事未曾

失時. 一切諸佛. 悉皆平等轉淨法輪. 諸佛

四辯說無窮盡. 一切佛法不可思議. 一切諸

佛. 淸淨音聲無所不至. 一切諸佛. 悉能分

別無量法界. 一切諸佛. 光明普照. 一切諸佛.

所說皆入甚深法界. 佛子. 一切諸佛. 有十

種法界無量無邊. 何等爲十. 一切諸佛. 色身

淸淨無量無邊. 超出世間. 一切諸佛. 無□眼

無量無邊. 淸淨平等覺一切法一切諸佛.

無□耳無量無邊. 分別一切衆生音聲. 一切

諸佛. 鼻入無量無邊. 淸淨究竟一切佛自在

到於彼岸. 一切諸佛. 廣長舌相無量無邊.

出妙音聲普聞法界. 一切諸佛. 身業無量

無邊. 隨應衆生現如來身. 一切諸佛. 意業

無量無邊. 三世無□法身淸淨不可破壞. 一

切諸佛. 無□解脫法門無量無邊. 示現無盡

神力自在. 一切諸佛. 於一切世界莊嚴佛

刹無量無邊. 以應衆生. 一切諸佛. 無量無

邊諸菩薩行及諸勝願. 自在神力皆悉滿足.

悉能覺悟諸佛正法. 佛子. 是爲一切諸佛十

種法界無量無邊. 佛子. 一切諸佛. 於念念

中. 悉能出生十無盡智. 何等爲十. 於一念

中. 悉現一切世界從兜率天命終. 於一念

中. 悉現一切世界菩薩出生. 於一念中. 悉

現一切世界菩薩出家. 於一念中. 悉現一

切世界往詣道場菩提樹下成等正覺. 於

一念中. 悉現一切世界轉淨法輪. 於一念